„Toți oamenii sunt creați în mod egal
și înzestrați cu dreptul
la viață, libertate și căutarea fericirii.”
Nu atât de repede, dle Jefferson!
Aceste cuvinte din Declarația de independență
și datele din spatele acestora sunt bine cunoscute.
În iunie 1776,
cu puțin peste un an de la declanșarea războiului contra Angliei,
prin bătăliile de la Lexington și Concord,
Congresul Continental se întâlnea în Philadelphia
pentru a discuta independența Americii.
După lungi dezbateri, o rezoluție în privința independeței
a fost aprobată la 2 iulie 1776.
America era liberă!
Oamenii ca John Adams credeau că vom sărbători acea dată pentru totdeauna.
Dar două zile mai târziu,
Congresul a votat adoptarea Declarației de independență,
scrisă în mare parte de Thomas Jefferson,
oferind toate motivele pentru care țara ar trebui să fie liberă.
La mai mult de 235 de ani mai târziu,
sărbătorim acea dată drept ziua de naștere a Americii.
Dar sunt fragmente din poveste pe care e posibil să nu le știi.
În primul rând, Thomas Jefferson primește meritul
redactării Declarației,
dar cinci oameni au primit sarcina
de a redacta un document care să explice
de ce ar trebui America să fie independentă:
Robert Livingston,
Roger Sherman,
Benjamin Franklin
și John Adams, cu toții aleși inițial.
Adams e cel care a sugerat ca cel mai tânăr
și puțin cunoscut, Thomas Jefferson, să li se alăture
deoarece aveau nevoie de un om din influenta delegație din Virginia
și Adams credea că Jefferson era un scriitor mult mai bun decât el.
În al doilea rând, deși Jefferson nu a folosit vreodată note de subsol
sau a precizat sursele sale,
câteva din cuvintele și frazele sale memorabile
erau împrumutate de la alți scriitori și ușor modificate.
Atunci, Franklin și Adams au oferit câteva sugestii.
Dar cea mai importantă schimbare a venit după ce Declarația
a fost înmânată întregului Congres.
Timp de două zile, foarte nefericit, Thomas Jefferson
a stat și s-a consumat, în timp ce cuvintele sale erau cercetate.
În final, Congresul a făcut câteva modificări minore ale cuvintelor
și o eliminare majoră.
În lista lungă de acuzații creată de Jefferson
contra regelui Angliei,
autorul Declarației a inclus faptul că
George al III-lea era responsabil de comerțul cu sclavi
și împiedica America să termine sclavia.
Nu era neapărat fals,
dar Congresul nu a dorit menționarea sclaviei
în documentul fondator al națiunii.
Referința a fost eliminată
înainte ca Declarația să fie aprobată și trimisă spre tipografie.
Dar lasă deschisă dificila întrebare:
cum au putut oamenii
care erau pe cale să semneze un document,
proclamând libertatea și egalitatea,
accepta un sistem în care unii oameni sunt deținuți de alții?
E o întrebare care în cele din urmă
va duce națiunea la război civil
și una pe care ne-o putem pune și azi.